Raw food-diæten, der går helt tilbage til begyndelsen af det 20. århundrede, hvor den blev udviklet af schweizeren Maximilian Bircher-Benner, består af friske, uraffinerede, levende, plantebaserede fødevarer såsom frugt, grøntsager, bladgrønt, nødder og frø. De spises uden nogen form for kogning eller dampning så tæt som muligt på deres naturlige tilstand, hvilket gør det lettere for kroppen at fordøje og optage de vigtigste næringsstoffer og enzymer, som ellers kan gå tabt i tilberedningsprocessen.
Det foreslås, at vi, ved at indarbejde råkost i vores kost, kan hjælpe leverfunktionen, sænke inflammation, forbedre fordøjelsen og hjertesundheden, samt øge energiniveauet.
Mens de fleste ingredienser i en raw food-diæt er plantebaserede, er det også muligt at tilføje rå fisk, æg og endda nogle kød- og rå mejeriprodukter, så længe de ikke er blevet pasteuriseret eller produceret ved hjælp af kemiske pesticider eller gødning, industrielle opløsningsmidler eller kemiske tilsætningsstoffer.
En god tommelfingerregel for alle, der begynder på en raw food diæt, er at begynde gradvist med at indføre flere råvarer i deres daglige indtag, imens de kraftigt forarbejdede fødevarer sideløbende skæres fra. Tid og tålmodighed er nødvendige faktorer her, og det samme gælder erkendelsen af, at enhver indsats, uanset hvor lille den er, vil være gavnlig for dit velbefindende.
Vi mener, at vores Endoca Rå Hemp Oil produkter kan være et nyttigt kosttilskud til alle, der ønsker at følge en raw food diæt. Vi mener, at det er mere gavnligt for vores sundhed at tilbyde hamp så tæt som muligt på dets oprindelige tilstand.